 Maxamuud Xaashi Cabdi oo isaguna halkaas khudbad ka jeediyey, ayaa ku dheeraaday guulihii isdaba joogga ahaa ee uu xisbiga KULMIYE gaadhay iyo sidii uu uga soo gudbay caqabado tiro badan oo ku gedaanaa, waxana uu hoosta ka xarriiqay in guul kasta oo uu xisbiga KULMIYE gaadhay ay dhallinyaradu sabab u ahayd, waxana uu yidhi, Waxan rumaysanahay in saddex arrimood ay horseed ka yihiin inuu xisbiga KULMIYE guulo waaweyn gaadha gobollada dalka intooda bandanna aqlabiyadooda hoggaamiya, dhammaanba doorashooyinkii dhacay, kuwaas oo kamid tahay inuu xisbiga aasaasay hoggaamiye leh aragti dheer, xisbi leh barnaamij iyo qorshe uu bulshada usoo bandhigo oo uu quluubtooda ku kasbaday iyo ta ugu weyn oo ah inuu KULMIYE ahaa xisbigii kasbaday haldoorkii iyo aqlabiyaddii dhallinyarada, waana ta uu KULMIYE ku guulaystay waxana uu hawlgeliyey dhallinyaro badan oo aan lacag la siinin, gunno lagu kaxaysan karin oo mabaadii siyaasi ah aaminsan. 